cyanic-selkie/wikianc huggingface dataset:
Marika Domanski Lyfors
Marika Domanski Lyfors (født 17. mai 1960 i Göteborg) er en svensk tidligere fotballspiller og fotballtrener. Hun er best kjent som trener for Sveriges kvinnelandslag i perioden 1996–2005. Hun overtok etter dette treneransvaret for Sveriges U21-landslag i fotball kvinner. I mars 2007 ble hun trener for det kinesiske landslaget i fotball for kvinner. Allerede i oktober samme år returnerte hun til Sverige for å bli leder for fotballavdelingen i det svenske fotballforbundet. Hun er i dag ansvarlig for all trener- og spillerutvikling i Sverige, både for kvinner og menn.
Spiller
I løpet av sin 17 år lange spillerkarriere spilte hun for Nödinge SK, Surte IS, Jitex BK og GAIS. Hun ble svensk mester i 1981 og 1984 samt vinner av den svenske cupen tre ganger (1981,1982 og 1983).
Trener
Lyfors startet trenerkarrieren i Tyresö FF. Siden 1992 har hun trent ulike landslag på kvinnesiden i svensk fotball. Høydepunktet var VM-sølv med Sverige i 2003.
Hans-Jürgen Eschrich
Hans-Jürgen Eschrich (født 1960) er en tysk tidligere skihopper som representerte Wintersportverein Isny. Han konkurrerte internasjonalt for Vest-Tyskland i årene 1974-1981.
Hans beste internasjonale prestasjon var 2.-plass i skiflygingsuka i Bad Mitterndorf (Kulm) i 1978. I VM i skiflyging i Planica i 1979 ble han nummer 40 av 47 deltakere. Han deltok tre ganger i den tysk-østerrikske hoppuka, med 52.-plass i 1977/78 som beste sammenlagtplassering. I 1980 ble han nummer 41 sammenlagt i den sveitsiske hoppuka. Hans beste rennresultat i verdenscupen, som startet opp sesongen 1979/80, var 43.-plass i Engelberg 2. mars 1980.
Sammenlagtplasseringer i den tysk-østerrikske hoppuka:
Coryssomerini
Levevis
For de fleste av de tropiske artene er lite kjent om biologien, men disse billene ser ut til å være tallrike i trekronesjiktet i tropisk regnskog. Man finner ofte billene på død ved og løvverk. Det er kjent at larvene kan utvikle seg i død ved, i bladstilker (på tropiske planter med store blader, blant annet slekten Cecropia), som bladminerere og i frø. Noen få arter er kjent som skadedgjørere, blant annet på bomull. Hos noen arter kjemper hannene om hunnene, de har da gjerne spesielle strukturer (spydlignende pigger, lange bein) som de bruker i denne kampen. Et uvanlig trekk er at de voksne billene av noen arter er svært kjappe og løper rundt på en måte som minner om enkelte fluer. Det vanlige hos snutebiller er at de voksne billene er ganske trege.
V.B. 1–4
Privatbanen Valdresbanens (V.B.) damplokomotiver 1–4 med akselrekkefølge 1'C1' ble bygget av Sächsische Maschinenfabrik (Hartmann) og Robert Stephenson and Company mellom 1902 og 1906. De ble overtatt av NSB samtidig med Valdresbanen i 1937 og ble etter det benevnt NSB type 50a med numrene 17–20.
Lok 18 ble i 1953 solgt til Klevfos Cellulose- & Papirfabrikk. Lok 17 ble som det siste utrangert den 13. juni 1963. Alle lok har status som opphugget.
Lokene hadde en tjenestevekt på 36,3 tonn og en toppfart på rundt 50–60 km/t. Lok 1 og 2 ble levert i 1902, 3 i 1903 og 4 i 1906.
Siri Dahlquist
Sigrid (Siri) Hedvig Naëmi Dahlquist (født Jonsson 14. mars 1889 i Bromma, død 22. januar 1966 i Uppsala) var en svensk Cand.theol., forfatter og salmedikter.
Vannfjorden
Vannfjorden (også skrevet Vassfjorden, nordsamisk: Váttavuotna) er en fjord på sørvestsiden av Magerøya i Nordkapp kommune i Finnmark. Fjorden har innløp mellom Vannfjordnæringen i nord og Straumsnæringen i sør og strekker seg 7,5 kilometer nordøstover til Austerbotn i enden av fjorden.
Fjorden har flere små bukter langs fjordsidene. I den indre delen finner en Kobbholet, Vesterbotn, Austerbotn og Svarthola.
Fjorden er 163 meter på det dypeste, om lag midtfjords helt ytterst.
Det er ingen bosetninger ved fjorden.
Johan Nielsen
Johan Christian Nielsen (født 15. mars 1919 i Sandvík, død 24. mai 1984 på Tvøroyri) var en færøysk sogneprest og sosialdemokratisk politiker (Jv.). Han møtte på det danske Folketinget for Færøyene i over 20 år.
Familiebakgrunn og yrkesliv
Han vokste opp i Sandvík som sønn av kjøpmann Michel Nielsen (Mikkjal undir Heygnum) og hustru Johanna Cathrina Thomsen. Han giftet seg på Frederiksberg i 1948 med Birthe Christensen.
Etter folkeskolen dro han til sjøs i noen år, hvoretter han tok preliminær- og studentereksamen i Tórshavn. Han studerte frem til teologisk embedseksamen ved Københavns Universitet i 1953. Ved siden av studiene var han kontorist i Statens Ligningsdirektorat, og medvirket i DRs kortbølgesendinger til Færøyene.
Nielsen begynte sin prestegjerning som hjelpeprest i Sankt Lukas' kirke på Frederiksberg 1953–1954 og residerende kapellan ved Sionskirken i København 1954–1956. Deretter var han sogneprest i Klaksvík på Færøyene 1956–1964, ved Filips kirke i København 1964–1970, i Ørsted og Dåstrup 1970–1979 samt i Hellebæk 1979–1983.
Politisk og organisatorisk arbeid
Nielsen ble valgt til Folketinget fra Færøyene for perioden 1960–1964, etter at Javnaðarflokkurin ble Færøyenes største parti. Spørsmålet om NATO-anlegg på øyene stod sentralt i valgkampen. Det ble gjort til et poeng i valgkampen at sogneprest Nielsen reiste mellom valgmøter på Norðoyar med en båt som ble brukt til øltransport, og angivelig hadde fått 260 000 kroner i valgkampstøtte fra det sosialdemokratvennlige bryggeriet Nordstjernen i København. Nielsen var tilsluttet Socialdemokratiets folketingsgruppe. Nielsen møtte senere i Folketinget som vararepresentant i oktober 1965, fra oktober til november 1966, fra februar 1967 til januar 1968 samt fra februar 1968 til desember 1981. I 1979 varslet han at han ikke ville la seg renominere til neste valg.
Tidlig i sin politiske karrière sa han spøkefullt om seg selv: «Jeg kunne bli en færøysk Fidel Castro, selv skjegget har jeg.»
Han skjøttet en rekke verv i kirkelige og humanitære organisasjoner, blant annet som styreformann i Det danske Bibelselskab 1975–1982 og Red Barnet 1976–1980. Han var formann i det færøyske kringkastningsrådet 1958–1964.
Daniel Gillois
Joseph Maurice Edgard Daniel Gillois (født 6. februar 1888, død 28. desember 1959) var en fransk rytter som deltok i de olympiske leker 1936 i Berlin. Gillois vant en olympisk sølvmedalje under OL 1936 i Berlin. Han og hesten «Nicolas» var med på det franske laget som kom på andreplass i dressurkonkurransen bak Tyskland. De andre på laget var Gerard de Ballorre på hesten «Debaucheur» og André Jousseaume på «Favorite».
I den individuelle dressurkonkurransen ble han nummer ni.
Weekend (1967)
Weekend (fransk: Week-end) er en fransk langfilm fra 1967 regissert av Jean-Luc Godard. Filmen var Godards femtende spillefilm som regissør.
Handling
Roland og Corinne er gift med hverandre, men begge har en hemmelig elsker, og legger planer om å ta livet av hverandre. En helg setter ekteparet seg i bilen for å besøke foreldrene til Corinne. Formålet med turen er å sikre Corinnes foreldrearv; faren hennes ligger for døden, og Roland og Corinne er innstilt på å bokstavelig talt gå over lik for å redde Corinnes arv. Reisen foregår gjennom en landsbygd befolket av forskjellige bisarre karakterer, og preget av dramatiske bilulykker. Etter at deres egen Facel Vega blir ødelagt i en kollisjon, vandrer de gjennom en rekke vignetter der det fra tid til annen dukker opp figurer fra verdenslitteraturen og verdenshistorien, som Louis Antoine de Saint-Just og Emily Brontë.
Når Corinne og Roland til slutt kommer frem, viser det seg at faren hennes allerede har dødd. Men moren hennes nekter å gi dem deres del av arven. Roland og Corinne dreper henne, og legger ut på landeveien igjen. Men de kommer ikke langt før de ender opp hos en gruppe hippie-revolusjonære, som forsørger seg selv gjennom blant annet tyveri og kannibalisme. Roland forsøker å rømme fra hippiene, men blir innhentet, for deretter å bli partert og stappet i en gryte.
Masse (massespektrometri)
Massen registrert av et massespektrometer kan referere til forskjellige fysiske størrelser, avhengig av egenskapene til instrumentet og måten massespektret vises på.
Enheter
Dalton (symbol: Da) er standardenheten som brukes til å indikere masse på en atom- eller molekylær skala (atommasse). Den enhetlige atommasseenheten (symbol: u) tilsvarer dalton. Én dalton er omtrent massen av et enkelt proton eller nøytron. Den enhetlige atommasseenheten har en verdi på 1.660538921(73)×10−27 kg. Amu uten det "enhetlige" prefikset er en foreldet enhet basert på oksygen, som ble erstattet i 1961.
Molekylær masse
Molekylmassen (forkortet Mr) til et stoff, tidligere også kalt molekylvekt og forkortet MW, er massen til ett molekyl av det stoffet, i forhold til den enhetlige atommassenheten u (lik 1/12 massen til et atom av 12C). På grunn av denne relativiteten blir molekylmassen til et stoff ofte referert til som den relative molekylmassen, og forkortet til Mr.
Massetall
Massetallet, også kalt nukleon nummeret, er antall protoner og nøytroner i en atomkjerne. Massetallet er unikt for hver isotop av et element og skrives enten etter elementnavnet eller som et overskrift til venstre for et elementets symbol. For eksempel har karbon-12 (12C) 6 protoner og 6 nøytroner.
Nominell masse
Den nominelle massen for et element er massetallet på den mest vanlige, naturlig forekommende stabile isotopen, og for et ion eller molekyl er den nominelle massen summen av de nominelle massene til de sammensatte atomer. Isotopforekomster er tabellert av IUPAC: for eksempel har karbon to stabile isotoper 12C ved 98,9% naturlig overflod og 13C ved 1,1% naturlig overflod, og dermed er den nominelle massen av karbon 12. Den nominelle massen er ikke alltid det laveste massetallet, jern har for eksempel isotoper 54Fe, 56Fe, 57Fe og 58Fe med overflod henholdsvis 6%, 92%, 10% og 2% og en nominell massen er da på 56 Da. For et molekyl oppnås den nominelle massen ved å summere de nominelle massene til bestanddelene, for eksempel har vann to hydrogenatomer med nominell masse 1 Da og et oksygenatom med nominell masse 16 Da, derfor er den nominelle massen av H2O 18 Da.
I massespektrometri er forskjellen mellom den nominelle massen og den monoisotopiske massen massedefekten. Dette skiller seg fra definisjonen av massefeil brukt i fysikk, som er forskjellen mellom massen til en sammensatt partikkel og summen av massene til dens bestanddeler.
Nøyaktig masse
Den nøyaktige massen (mer hensiktsmessig er den målte nøyaktige massen ) en eksperimentelt bestemt masse som gjør at elementersammensetningen kan bestemmes. For molekyler med en masse under 200 Da, er 5 ppm nøyaktighet ofte tilstrekkelig til å bestemme den unike sammensetningen.
Eksakt masse
Den eksakte massen til en isotopisk art (mer hensiktsmessig er den beregnede eksakte massen ) oppnådd ved å summere massene til de enkelte isotoper av molekylet. For eksempel er den eksakte massen av vann som inneholder to hydrogen-1 (1H) og en oksygen-16 (16O). Den nøyaktige massen av tungtvann, som inneholder to hydrogen-2 (deuterium eller 2H) og en oksygen-16 (16O) er.
Når en eksakt masseverdi er gitt uten å spesifisere en isotopisk art, refererer den vanligvis til den mest utbredte isotoparten.
Monoisotopisk masse
Den monoisotopiske massen er summen av massene til atomene i et molekyl som bruker den ubundne, grunntilstand. hvilemassen til den viktigste (mest utbredte) isotopen for hvert element. Den monoisotopiske massen til et molekyl eller ion er den eksakte massen som oppnås ved bruk av hovedisotopene. Monoisotopisk masse uttrykkes vanligvis i dalton.
For typiske organiske forbindelser, der den monoisotopiske massen er mest brukt, resulterer dette også i at den letteste isotopen blir valgt. For noen tyngre atomer som jern og argon er ikke den viktigste isotopen den letteste isotopen. Massespektretoppen som tilsvarer den monoisotopiske massen blir ofte ikke observert for store molekyler, men kan bestemmes ut fra isotopfordelingen.
Mest forekommende masse
Dette refererer til massen til molekylet med den høyest representerte isotopfordelingen, basert på isotopens naturlige forekomst.
Isotopomer og isotopolog
Isotopomerer (isotopiske isomerer) er isomerer som har samme antall av hvert isotopatom, men som er forskjellige i posisjonene til isotopatomene. For eksempel er CH3CHDCH3 og CH3CH2CH2D et par strukturelle isotopomerer.
Isotopomerer bør ikke forveksles med isotopologer, som er kjemiske arter som avviker i den isotopiske sammensetningen av deres molekyler eller ioner. For eksempel er tre isotopologer av vannmolekylet med forskjellig isotopisk sammensetning av hydrogen: HOH, HOD og DOD, hvor D står for deuterium (2H).
Kendrick-masse
Kendrick-massen er en masse oppnådd ved å multiplisere den målte massen med en numerisk faktor. Kendrick-massen brukes til å identifisere molekyler med lignende kjemisk struktur fra topper i massespektre. Metoden for å oppgi masse ble foreslått i 1963 av kjemikeren Edward Kendrick.
Ifølge prosedyren skissert av Kendrick, er massen av CH2 definert som 14.000 Da, i stedet for 14.01565 Da.
Kendrick-massen for en familie av forbindelser F er gitt med:
For hydrokarbonanalyse, F = CH2.
Massedefekt (massespektrometri)
Massedefekten som brukes i kjernefysikk er forskjellig fra dens bruk i massespektrometri. I kjernefysikk er massedefekten forskjellen i massen til en sammensatt partikkel og summen av massene til komponentdelene. I massespektrometri er massedefekten definert som forskjellen mellom den nøyaktige massen og nærmeste heltallsmasse.
Massedefektfilitrering kan brukes til selektivt å oppdage forbindelser med et massespektrometer basert på deres kjemiske sammensetning.
Pakningsfraksjon (massespektrometri)
Begrepet pakningsfraksjon ble definert av Aston som differansen mellom den målte massen M og den nærmeste heltallsmassen I (basert på oksygen-16 masseskalaen) delt på mengden som omfatter massetallet multiplisert med ti tusen:
Astons tidlige modell av kjernestruktur (før oppdagelsen av nøytronet) postulerte at de elektromagnetiske feltene til tett pakket protoner og elektroner i kjernen ville forstyrre og en brøkdel av massen ville bli ødelagt. En lav pakningsfraksjon er indikativ for en stabil kjerne.
Nitrogenregel
Nitrogenregelen sier at organiske forbindelser som inneholder utelukkende hydrogen, karbon, nitrogen, oksygen, silisium, fosfor, svovel og halogenene enten har en merkelig nominell masse som indikerer et oddetall nitrogenatomer er til stede eller en jevn nominell masse som indikerer en jevnt antall nitrogenatomer er til stede i molekylionet.
Prouts hypotese og heltallregelen
Heltallsregelen sier at massene til isotopene er heltallsmultipler av hydrogenatomets masse. Regelen er en modifisert versjon av Prouts hypotese som ble foreslått i 1815, slik at atomvekter er multipler av vekten av hydrogenatomet.
Elijah Hise Norton
Elijah Hise Norton (født 21. november 1821, død 6. august 1914) var en amerikansk advokat og politiker, representant til den amerikanske kongressen som delegat for delstaten Missouri.
Biografi
Han tjenestegjorde som fylkesadvokat i 1850 og som delstatens omreisende dommer i 1852-1860. Han ble innvalgt som representant for Det demokratiske parti til den 37. kongressen (4. mars 1861 – 3. mars 1863), men lyktes ikke å bli valgt på nytt i 1862 til den 38. kongressen. Han var delegat til delstatens konstitusjonelle konferanse i 1875 og ble senere utpekt og deretter valgt til dommer for Missouris høyesterett hvor han tjenestegjorde fra 1877 til 1888. Han tok deretter opp igjen sin private advokatpraksis og døde i Platte City i 1914. Han er gravlagt ved gravlunden i byen.
Slaget ved Nedao
Slaget ved Nedao var et slag utkjempet i Pannonia i 454 mellom hunere og deres tidligere vasaller, bestående av ulike germanske stammer. Nedao er antatt å ha vært et navn på en sideelv til elven Sava i sørøstlige Europa.
Etter at hunernes konge Attila døde i 453, hadde allierte styrkene til de undertrykte folkene under lederskapet til Ardarik, konge av gepidene, beseiret de huniske strykene til Ellak, sønn av Attila. Ellak hadde utkjempet en maktkamp mot sine brødre Ernak og Dengizik for overherredømmet etter Attilas død. Ellak ble selv drept i dette slaget.
Kampen
I henhold til den gotiske historikeren Jordanes, som skrev på 500-tallet:
Etterspill
Hunernes dominans over sentrale og østlige Europa ble brutt som følge av slaget. Det er vanskelig å rekonstruere den nøyaktige hendelsesforløpet, men ved tidlig på 460-tallet var hunerriket blitt endelig oppløst ved at gepidene, rugiene, herulene, sveberne og østgoterne hadde gjort seg uavhengige. og til sist ble romerske allierte, foederati. Hunerne, reorganisert under Dengizik, forflyttet seg mot øst hvor de angrep Østromerriket og ble avgjørende beseiret i 469. Etter dette opphørte hunerne å eksistere i europeisk historie.
Det europeiske arbeidsmiljøorganet
Det europeiske arbeidsmiljøorganet (EU-OSHA, engelsk: European Agency for Safety and Health at Work, dansk: Det Europæiske Arbejdsmiljøagentur) er et EU-byrå med hovedkontor i Bilbao i Spania. EU-OSHA samler, analyserer og formidler informasjon til de som er involvert i sikkerhet og helse i arbeidslivet.
EU-OSHA samarbeider med blant andre Det europeiske institutt til forbedring av leve- og arbeidsvilkår (Eurofound), European Chemicals Agency (ECHA), Det europeiske senter for utvikling av yrkesrettet opplæring (Cedefop), Det europeiske institutt for kjønnslikestilling (EIGE), Den europeiske unions byrå for grunnleggende rettigheter (FRA) og Det europeiske yrkesopplæringsinstituttet (ETF).
Veslsvulten
Veslsvulten (også skrevet Veslesvulten) er et fjell på grensen mellom Folldal og Sel kommuner i Innlandet. Høyden er 1 579 meter over havet, og det er det 25. høyeste fjellet i Hedmark med en primærfaktor på minst 50 meter.
Irene Engelstad
Irene Engelstad (født 1944) er en norsk litteraturforsker. Hun er professor II ved Universitetet i Oslo. Hun arbeidet som redaktør for skjønnlitteratur og hovedkonsulent ved Gyldendal Norsk Forlag. Hun er gift med Fredrik Engelstad.
Irene Engelstad har særlig arbeidet med Amalie Skram blant annet ved doktorgraden i 1986.
Selenografi
Selenografi er studiet av Månens overflate og fysiske kjennemerker.
Historisk sett har selenografene beskjeftiget seg med å utarbeide kart og navngi månehavene, kratrene, fjellkjedene og andre formasjoner. Det arbeidet ble for en stor del ferdig for månens framside da høyoppløste bilder kunne tas fra romsonder. Månens bakside kunne snart etter også fotograferes og navngis. Visse regioner, særlig rundt polene, var imidlertid lenge dårlig undersøkte og den nøyaktige stedfestelsen av mange formasjoner kunne være feilaktige med flere kilometer.
Ordet kommer fra den greske gudinne Selene og ordet γράφω (graphō, jeg skriver).
Michał Jurecki
Michał Jurecki (født 27. oktober 1984 i Kościan) er en polsk håndballspiller for den polske klubben Vive Targi Kielce. Han spilte i årene 2007 til 2010 i den tyske bundesligaen. Han returnerte til den polske ligaen i 2010 og var med da Vive Targi Kielce ble seriemestre to år på rad i 2012 og 2013.
Jurkiewicz debuterte for seniorlandslaget da han var 21 år gammel. 20 desember 2005 slo de det slovakiske landslaget 30-25 i en vennskapskamp i Békéscsaba i Ungarn. I VM i 2007 spilte han i alle kampene for den polske laget og scoret blant annet to viktige mål i den andre ekstraomgang i semifinalen mot Danmark. I finalen tapte polakkene for Tyskland. Jurecki var også med da Polen kom på femteplass under Sommer-OL 2008 og da de fikk bronse i VM i 2009.
Supernoobs
Supernoobs er en canadisk animasjonsserie som ble skapt av Scott Fellows.
Serien er et action-eventyr som ble sendt på den engelsk-språklige, canadiske TV-kanalen Teletoon fra 2015 til 2019. I Norge hadde serien premiere 25. janruar 2016 til 2019 på Cartoon Network. Den første sesongen består av 104 episoder; hver episode varer ca. 22 minutter.
Handling
12 år gamle nerdete bestevenner Tyler, Kevin, Shope og Roach er studenter ved en ungdomsskole i Canada. Men de må slåss mot mikro-kosmiske leiemordere som forsøker å infisere jordboere.
Disse skapningene forsøker å ødelegge hele menneskeheten og jordkloden. De fire ungdommene oppdager fremmede kule-lignende våpen, kjent som «Battle Balls» som gir dem fantastiske superkrefter.
Jákup á Hólum
Jacob Jacobsen (1873–1957), på folkemunne kalt Jákup á Hólum, var en færøysk handelsmann og politiker.
Han var innvalgt på det færøyske Lagtinget fra Suðuroy fra 1927 til 1928. Han tilhørte Sambandsflokkurin. Han rykket opp fra varaplass da Jógvan Dahl ble fritatt fra vervet grunnet sykdom.
Jákup á Hólum vokste opp i Sandvík og begynte å arbeide på firmaet T.F. Thomsens fiskefartøyer. Bare 24 år gammel, i 1896, ble han bestyrer for T.F. Thomsens filial i Sandvík. Da firmaet la ned sine filialer, fortsatte han å drive handel i eget navn og utvidet med fiskefartøyer.
HMS «Havock»
HMS «Havock» (H43) var en britisk jager i H-klassen.
Byggingen startet 15. mai 1935 hos William Denny Brothers and Company Limited, i Dumbarton i Skottland. Hun ble sjøsatt 7. juli 1936, og var i operativ tjeneste fra 18. januar 1937.
Hun ble sendt til Middelhavet i spansk farvann under den spanske borgerkrigen, for å opprettholde blokaden av landet. Natten 31. august 1937 ble hun angrepet av en ukjent ubåt, som det senere ble kjent at det var den italienske ubåten «Iride», som ble skadet i motangrepet, og mistet to av besetningen.
Hun deltok i det første sjøslaget om Narvik i april 1940, i juli var hun med i slaget ved Kapp Spada ved Kreta, slaget om Matapan i mars 1941, og videre var hun med å evakueringen av Hellas i april samme år. I mars 1942 ble hun sterkt skadet av det italienske slagskipet «Littorio» i det andre slaget i Sidrabukten, og hun måtte søke havn på Malta. Åtte av besetningen ble drept i trefningen. Hun gikk så på grunn ved Kelibia i Siciliastredet 6. april samme år, og ble vraket.
Tom Collins
Tom Collins er en cocktail og en variant av Gin Sour. Den består av
Blodhornfugl
Blodhornfugl (Buceros hydrocorax) er en monotypisk art i slekten Buceros, som teller fire arter (noen regner kun tre). Slekten inngår i underfamilien av neshornfugler (Bucerotinae), som er én av to underfamilier i hornfuglfamilien (Bucerotidae). Arten er endemisk for øyene Luzon og Marinduque i de nordre Filippinene og listes som sårbar på IUCNs rødliste. Den står også oppført på CITES liste II, som omfatter arter der den internasjonale handelen må begrenses for å sikre artenes overlevelse.
Tom Collins
Det finnes flere varianter som bytter ut gin:
Blodhornfugl
Etymologi
Det vitenskapelige navnet på arten består av slektsnavnet Buceros og artsnavnet hydrocorax. Buceros betyr med horn som en okse og er videre forklart under beskrivelsen av slekten. Artsnavnet stammer fra gresk og betyr vannravn. Det er satt sammen av forstavelsen hudatos (ὑδατος = vann) og endingen korakos (κορακος = ravn). Man regner med at artsnavnet er et resultat av at folk mente arten habiterte på vannrike plasser.
Taksonomi
Blodhornfugl blir av og til regnet som konspesifikk med B. mindanensis (mangler norsk navn), som noen regner som en sørlig underart av samme art. HBW Alive og BirdLife International regner dem som to selvstendige arter, etter at del Hoyo & Collar (2014) splittet dem. B. mindanensis skiller seg fra B. hydrocorax gjennom blant annet å være fysisk mindre og at den ytre halvdelen av nebbet er markant blekgult.
Inndeling
Inndelingen følger HBW Alive og er i henhold til Kemp (2016). Norske navn på artene følger Norsk navnekomité for fugl og er i henhold til Syvertsen et al. (2008). Ikke alle arter har blitt navngitt på norsk.
Biologi
Arten er mest vanlig i primær eviggrønn skog, i høyder opp mot 760 moh på Luzon. Lite er kjent om artens atferd, annet enn at de hovedsakelig eter frukt og frø, samt noe insekter og skolopendere. Maten hentes i trekronene. Ingen ting er kjent om hekkebiologien deres. Arten regns som en standfugl. De beveger seg typisk i mindre flokker sammen med andre lignende fugler.
3. divisjon fotball for menn 1999
3. divisjon fotball for menn 1999 var det fjerde nivået i norsk fotball dette året. Ligaen bestod av 19 avdelinger. Vinneren av hver avdeling pluss de fem beste andreplassene rykket opp til 2. divisjon 2000.
Josh McEachran
Klubbkarriere
McEachran spilte for Chelsea sitt reservelag og juniorlag frem til 2010. I 2009/2010 var McEachran med på England sitt U17-lag som vant EM. Han var veldig sentral for Chelsea sitt juniorlag som vant FA Youth Cup i 2009/2010. Han var fast på juniorlaget mens han fortsatt var skolegutt, og spilt på Chelsea siden han var åtte. I sesongen 2010/2011 spilte McEachran i Chelsea sin 25-mannstropp, og bar draktnummer 20. Han ble etter 10/11 sesongen kåret til årets unge spiller i Chelsea.
McEachran ble lånt ut fra Chelsea FC til Swansea City AFC den 16. januar 2012, ut Premier League-sesongen 2011/2012. I juli 2015 ble McEachran solgt fra Chelsea til Brentford FC, hvor han skrev under på en fireårskontrakt.
Champions League
Den 15. september 2010 fikk McEachran sin debut for Chelsea mot MŠK Žilina i Mesterligaen, han ble byttet inn for Yossi Benayoun og fikk 15 minutter på banen, og ble dermed den første spilleren til å være i født etter at UEFA Champions League startet 25. november 1992 som har deltatt i konkurransen.
Carling Cup
Den 22. september 2010 fikk Josh sin debut på Stamford Bridge, i Carling Cup kamp mot Newcastle, han ble byttet inn for Salamon Kalou, som måtte ut med skade i det 56. minutt.
Premier League
Den 25. september 2010 fikk Josh sin debut i Premier League mot Manchester City, han fikk spille 10 minutter og ble byttet inn for Ramires.
Den 25. mai 2011 startet Josh sin første Premier League-kamp mot Newcastle United, han ble byttet ut etter 63 minutter av Michael Essien.
Charleroi
Charleroi er en stor industriby i den belgiske provinsen Hainaut. Den ligger ved elven Sambre. Bykommunen består av 15 mindre kommuner som ble slått sammen i 1977: Charleroi (som er sentrum, og den opprinnelige byen), Marcinelle, Couillet, Dampremy, Goutroux, Marchienne-au-Pont, Monceau-sur-Sambre, Mont-sur-Marchienne, Jumet, Gosselies, Lodelinsart, Ransart, Roux, Gilly og Montignies-sur-Sambre. Charleroi het opprinnelig Charnoy.
Bykommunen er administrativt delt opp i fem distrikter:
Toppfotballklubben R. Charleroi SC har sin hjemmebane i byen.
Toponymi
Navnet «Charleroi» er en hyllest til Karl II av Spania.
Geografi
Byen Charleroi ligger i et område som fra gammelt av ble kalt «Pays Noir» (på norsk: Det sorte landet); kallenavnet henspiller på de mange kullgruvene som var i drift i området. I området finner man elven Sambre, og også den såkalte Charleroi-Bruxelles-kanalen, som fremdeles brukes som en transportåre.
Liste over Færøyenes fiskeriministre
Fiskeriministeren (færøysk: landsstýrismaðurin í fiskuvinnumálum) er en ministerpost i Færøyenes regjering. Ansvaret for hav- og kystfisket har som regel fulgt landbruks- og handelsspørsmål, men ikke havbruk. Etter innføringen av departementsstrukturen i 1998 har fiskerisakene vært lagt til Fiskeridepartementet, mens havbrukssaker har vært lagt til Næringsdepartementet.
Valget i Tyskland 1924 (mai)
'''Valget i Tyskland 18. mai 1924''' var det 16. føderale valg i Tyskland etter den tyske riksgrunnleggelse, og det tredje under Weimarrepublikken.
Valget ga fremgang for KPD og for NSDAP. Etter valget overtok Wilhelm Marx' andre regjering. Et nytt valg ble holdt i desember samme år.
NGC-katalogen
New General Catalogue (NGC) er en standard astronomisk katalog brukt for å klassifisere fjerntliggende himmellegemer. NGC-katalogen inneholder nesten 8000 objekter, kjent som NGC-objekter. NGC er en av de største katalogene da den inneholder alle typer fjerntliggende objekter.
Historie
Katalogen ble sammenstilt i løpet av 1880-tallet av den danske astronomen J. L. E. Dreyer ved at han benyttet seg av de visuelle observasjonene til William Herschel, Herschels sønn John, og andre. Dreyer hadde da allerede utgitt en oppdatering til Herschels Catalogue of Nebulae, men en ny oppdatering av denne ble avvist av Royal Astronomical Society i London som ba Dreyer om å sette sammen en ny generell katalog. Denne katalogen ble utgitt i 1888. NGC ble senere utvidet med to indekskataloger (IC I i 1896 & IC II i 1905), og det ble lagt til ytterligere 5386 objekter. Mange av disse senere oppdagelsene var blitt gjort mulig ved hjelp av fotografi.
Objekter på himmelen i den sørlige hemisfære ble katalogisert noe mindre gjennomgående, men mange ble observert av John Herschel eller James Dunlop. NGC hadde mange feil, men et seriøst forsøk, om enn ikke fullført, på å eliminere dem hadde blitt fremmet av prosjektet NGC/IC etter delvise forsøk med Revised New General Catalog (RNGC) ved Sulentic og Tifft ble gjort i 1973 og av NGC2000.0 ved Sinnott i 1988.
NGC ble utgitt i Memoirs of the Royal Astronomical Society som «A New General Catalogue of Nebulae and Clusters of Stars, being the Catalogue of the late Sir John F.W. Herschel».
Massespektrum
Et massespektrum er en intensitet mot m/z (masse-til-ladningsforhold) plot som representerer en kjemisk analyse. Derfor er massespektret til en prøve et mønster som representerer fordelingen av ioner etter masse (mer korrekt: masse-til-ladningsforhold) i en prøve. Det er et histogram som vanligvis ervervet med et instrument som kalles massespektrometer. Ikke alle massespektre for et gitt stoff er de samme. For eksempel bryter noen massespektrometere analytmolekylene i fragmenter; andre observerer de intakte molekylmassene med liten fragmentering. Et massespektrum kan representere mange forskjellige typer informasjon basert på typen massespektrometer og det spesifikke anvendte eksperimentet; imidlertid er alle diagramene som viser intensitet vs masse-til-ladning referert til som massespektre. Vanlige fragmenteringsprosesser for organiske molekyler er McLafferty-omorganisering og alfa-spalting. Rettkjedede alkaner og alkylgrupper produserer en typisk serie av topper: 29 (CH3CH2+), 43 (CH3CH2CH2+), 57 (CH3CH2CH2CH2+), 71 (CH3CH2CH2CH2CH2+) osv.
X-akse: m/z (masse-til-ladningsforhold)
X-aksen til et massespektrum representerer et forhold mellom massen til et gitt ion og antall elementære ladninger den bærer. Dette er skrevet som IUPAC-standarden m/z for å betegne mengden som dannes ved å dele massen til et ion med den enhetlige atommasseenheten og med ladetallet (positiv absoluttverdi). Dette har blitt referert til som et masse-til-ladningsforhold, selv om det på noen måter ikke passer til denne beskrivelsen. IUPAC Gold Book gir et eksempel: "for ion C7H72+, m/z tilsvarer 45,5".
Ahmadabad
Ahmadabad (gujarati: અમદાવાદ, hindi: अहमदाबाद) er den største byen i Gujarat i India. Den har en befolkning over 5,5 millioner (2011).
Historikk
Ahmadabad er det kulturelle og kommersielle hjertet i Gujarat, og en stor del av det vestlige India.
I 2017 ble historiske deler av byen satt på UNESCOs verdensarvliste.
I 2002 opplevde Gujarat store opptøyer. Så mange som 1 000 mennesker ble drept. Majoriteten av de drepte var muslimer. Delstaten Gujarat styres av Indias nasjonalistiske hinduparti (BJP), og det har flere ganger brutt ut kamper mellom ytterliggående hinduer og delstatens muslimske minoritet.
Den 26. juli 2008 ble byen rammet av en serie bombeeksplosjoner som drepte 45 og såret over 160 mennesker.
Valget i Tyskland 1924
Valget i Tyskland 1924 kan vise til:
U20-VM i friidrett 2018 – Diskoskast kvinner
Diskoskast for kvinner under U20-VM i friidrett 2018 ble arrangert på Ratina stadion i Tammerfors 10 og 12. juli 2018.
Kvalifisering
Kvalifiseringsrunden ble arrangert 10. juli i to grupper, der Gruppe A startet klokka 16:45 og Gruppe B klokka 18:09. Utøvere som greide minst 53,00 meter ( <span style="border: 1px solid #a2a9b1;padding: 0,1em 0,4em; background-color: #ccffcc">Q ) eller minst de 12 beste utøverne ( <span style="border: 1px solid #a2a9b1;padding: 0,1em 0,4em; background-color: #ddffdd">q ) gikk videre til finalen.
Finale
Finalen ble arrangert 12. juli klokka 19:35.
Viktor Mednov
Viktor Ivanovitsj Mednov (russisk: Виктор Иванович Меднов født 21. november 1927 i Moskva, død 20. juni 2009 i Moskva) var en sovjetisk bokser som deltok i de olympiske leker 1952 i  Helsingfors. Mednov vant en olympisk sølvmedalje i boksing under OL 1952 i Helsingfors. Han kom på andreplass vektklassen lett weltervekt (opp til 63,5 kg). Han vant semifinalen på w.o. men tapte finalen til Charles Adkins fra USA.
Augusta av Sachsen-Coburg-Gotha
Augusta av Sachsen-Gotha-Altenburg (født 30. november 1719, død 8. februar 1772) var datter av hertug Friedrich av Sachsen-Coburg-Gotha og var fyrstinne av Wales gjennom sitt ekteskap med Fredrik Ludvig av Hannover, fyrsten av Wales.
Hun var blant annet mor til kong Georg III av Storbritannia og til dronning Caroline Mathilde av Danmark og Norge.
Byen Augusta i den amerikanske delstaten Georgia er oppkalt etter henne.
Lasse Bransdal
Lasse Bransdal (født 18. februar 1995) er en norsk fotballspiller som spiller for Bærum.
Politikkåret 1860
Politikkåret 1860 er en oversikt over hendelser, valg, fødte og avdøde personer med tilknytning til politikk i 1860.
Valget i Tyskland 1924 (desember)
Valget i Tyskland desember 1924 var det 17. føderale valg i Tyskland etter den tyske riksgrunnleggelse.
Spearhead from Space
Spearhead from Space er en Doctor Who-historie på 4 episoder som ble vist på BBC One fra 3. til 24. januar 1970. Det er den første historien som ble produsert og vist i farger. På grunn av en streik hos BBC er det den eneste historien som ble filmet på film. De andre historiene ble spilt inn på videobånd i studio og på film på eksterne opptakssteder. Den introduserte Jon Pertwee som den tredje Doktoren og Caroline John som Doktorens nye assistent Liz Shaw. Nicholas Courtney returnerer som Lethbridge-Stewart, som man sist så i The Invasion. Han blir en fast person i serien fra og med denne historien. Dette er også historien som avslørte at Doktoren har to hjerter, blod som er uidentifiserbart for leger på jorden og at hjerteslagene hans kan minke til ti slag i minuttet.
Arbeidstittelen var Facsimile. Den er basert på en historie som Robert Holmes skrev for filmen Invasion fra 1966. Flere elementer i Spearhead from Space er lik de i TV-serien Quatermass II fra 1955. Denne serien handler også om romvesener som faller til jorden som meteoritter og en invasjon via utbytting av viktige personer.
Terrance Dicks skrev boken basert på historien. Den ble gitt ut av Target Books i januar 1974. I 1986 ble historien utgitt på VHS i Storbritannia. For denne utgivelsen hadde BBC klipt sammen episodene til en lang episode. I 1995 ble den utgitt på VHS på nytt i episodisk form og 29. januar 2001 ble den utgitt på DVD.
Handling
Doktoren har akkurat regenerert og blitt sendt i eksil til jorden. Etter at han kommer fram, besvimer han utenfor tardisen og blir fraktet til et lokalt sykehus hvor hans uvanlige anatomi forundrer doktorene.
Polyederet viser seg å være en kraftenhet for en uteomjordisk intelligens kalt Nestene, som ikke har noen kropp. Den kan forme og styre plast og lage kopier av mennesker av plasten kalt autonere. Nestene har tatt over en leketøysfabrikk i London og den planlegger å bytte ut viktige personer innen staten og kjendiser med autonere. Autonen som driver fabrikken sender andre, mindre menneskelignende autonere for å hente inn kraftenhetene fra UNIT og krypskytteren.
UNIT angriper leketøysfabrikken, men autonene er usårlige overfor kuler. Doktoren og Liz sniker seg inn og møter en blekksprut-aktig skapning som Nestene har laget av kraftenhetene. Mens Doktoren kjemper med skapningen klarer Liz å bruker apparatet på det og slår det av. Alle autonene dør også, siden de er en del av Nestene.
Lethbridge-Stewart frykter at de vil returnere og spør Doktoren om hjelp. Han går med på å jobbe for UNIT mot at han får bruke deres utstyr for å reparere tardisen. Han overbeviser brigadegeneralen om å også gi ham en toseters roadster han fant, som han kaller Bessie. Liz bestemmer seg også for å bli i UNIT som Doktorens assistent.
Martin Scott Hagen
Martin Scott Hagen (født 14. mars 1986) er en norsk tidligere ishockeyspiller. Han spiller fra 2011/12-sesongen løper for Ringerike Panthers til 17/18 sesongen, og har tidligere spilt for Vålerenga IF og Furuset Ishockey. Hagen var kaptein på A-laget på Furuset.
Gérard de Balorre
Gérard de Balorre (født 25. november 1899, død 1974) var en fransk rytter som deltok i de olympiske leker 1936 i Berlin.
I den individuelle dressurkonkurransen ble han nummer seks.
Ragnhild Wiesener
Ragnhild Wiesener (født Aamodt 28. juni 1877 i Strinda, død 29. oktober 1957 i Oslo ) var en norsk forfatter.
Liv og virke
Ragnhild Wiesener var i 1910 prisvinner i en usedvanlig konkurranse, der oppgaven var å sette tekst til de melodiske slagene fra klokkespillet i Københavns rådhus. Førstepremien besto av et kostbart ur, og tilfalt fru Wiesener for hennes vers til kvarterslagene og vektermelodien.
I 1913 utga hun sin første og eneste diktsamling Strengespil. Kritikeren Theodor Caspari skrev blant annet følgende i sin omtale av boken i Aftenposten: «I digte som Vuggesang, Min sjøgut med de øine blaa, En juledrøm har fru Wiesener fundet vakre udtryk for moderkjærligheden, og i digtet Nordland synger hun varmt om sin længsel efter dette sit ungdoms eventyrland …».
I 1915 sto hun på Sigrid Undsets side i debatten med Knut Hamsun om «barnemordersker».
I 1939 utga hun den lille barneboken Nå kommer julenissene (Den Norske Eventyrboken), med tegninger av Dagne Arnung.
Familie
Ragnhild Wiesener var datter av distriktslege Otto Nikolai August Aamodt og Nilsine Marie Stolt Nielsen. Hun ble 27. mai 1899 gift i Haugesund med politifullmektig og senere sorenskriver Harald Severin Olsen. Begge antok i 1908 slektsnavnet Wiesener etter hans mor. De var foreldre til kunstner Ragnhild Margrethe «Nainy» Wiesener (1900–1945) og advokat Albert Henrik Wiesener (1902–1986).
Mette Korsrud
Mette Korsrud (født 1941 i Oslo ) er en norsk lokal politiker for Høyre og Lørenskog i våre hjerter (Livh). Hun var ordfører i Lørenskog fra 1999 til 2003 for partiet Høyre, og har også vært andre nestleder i Akershus Høyre. Korsrud meldte overgang til det nystiftede partiet Lørenskog i våre hjerter etter å ha tapt nominasjonsvalget som listetopp for Lørenskog Høyre ved kommunevalget 2007.
Hun var 2. vararepresentant til Stortinget fra Akershus 2001-2005 og 4. vara 2005-2009. Korsrud var medlem Lørenskog kommunestyre 1987-1991, ordfører 1999-2003 og av Lørenskog formannskap 1991-1995, 2003-2007.
Sundsvatnet (Hægebostad)
Sundsvatnet er en innsjø i øvre del av Audnavassdraget i Agder. Sjøen ligger i grenseområdet mellom Hægebostad kommune og tidligere Audnedal kommune, nå Lyngdal kommune. I Hægebostad kommune brukes navnet Sundsvatnet, mens i Lyngdal kommune brukes navneformen Sundsvatn.
Sundsvatnet er regulert som ett av tre magasin for Tryland kraftverk.
Jazz My Way
Jazz My Way er et musikkalbum med Grethe Kausland, utgitt i 2008. Albumet ble utgitt ett år etter hennes død. Albumet lå tre uker på VG-lista og nådde plass 30 som høyeste notering.
Stefan Küng
Stefan Küng (født 16. november 1993 i Sanit Gallen) er en sveitsisk landeveissyklist som sykler for UCI WorldTour-laget Groupama-FDJ.
Sokndal prestegjeld
Sokndal prestegjeld var et prestegjeld tilhørende Dalane prosti. Det omfattet sogn i Sokndal kommune i Rogaland fylke, og hovedkirken var Sokndal kirke.
Sokndals kirkesogn er nå en del av Sokndal kirkelige fellesråd, og underlagt Dalane prosti i Stavanger bispedømme i Den norske kirke.
Historikk
Sóknardalr sókn (norrønt) har sin opprinnelse fra kristningen av landet. Sokndal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Sokndal med Hidra (Hitterøy) annekssogn.
Prestegjeldet er i 1620 oppført i Graagaas som Sogendall Præstegjeld under Dalernes Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.
Ved kgl.res. 31. januar 1820 ble Hidra sogn utskilt fra Sokndal og lagt som annekssogn til nyopprettede Flekkefjord prestegjeld, hvilket var fradelt Lund prestegjeld.
Soggendal prestegjeld dannet grunnlaget for Soggendal formannskapsdistrikt, som ble opprettet i 1837.
Prestegjeldet inngikk i det nye Stavanger bispedømme fra 1. januar 1925.
Ved avviklingen bestod Sokndal prestegjeld av menigheten i Sokndal.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Jógvan Dahl
Joen Jacob «Jógvan» Dahl (født 21. september 1868 i Vágur, død 30. november 1928) var en færøysk skipper, kjøpmann og politiker (SB).
Jógvan Dahl var sønn av lagtingsmann Jacob Dahl, bror av lagtingsmann Magnus Dahl og svigerfar til sysselmann Gunnar Dahl-Olsen.
Bretagne Classic Ouest-France 2018
Bretagne Classic Ouest-France 2018 ble avholdt den 26. august 2018.
Oliver Naesen vant rittet foran Michael Valgren og Tim Wellens.
Landmåling
Landmåling er benyttelse av og utvikling av teknikker for å gjøre nøyaktige målinger av terrenget for å kunne markere grenser, lage kart, og så videre. En person som jobber med landmåling kalles landmåler eller geodet. Landmålerens medhjelper kalles ofte stikningsassistent.
Landmåleren bruker et instrument som kalles en teodolitt for å gjøre sine målinger. Teodolitten rettes mot et prisme som stikningsassistenten styrer. I noen tilfeller vil det være ønskelig å markere målingen. Dette gjelder spesielt dersom målingene skal brukes til bygg- eller anleggsarbeid. Noen teodolitter kan automatisk søke seg frem til et prisme. Med slikt utstyr kan en landmåler selv styre prismet, og trenger ingen assistent. Denne typen utstyr er lite utbredt, blant annet fordi slike målinger tar lenger tid, og fordi det er en del tungt utstyr som lettere flyttes når man er to.
Kvalifikasjoner
En landmåler trenger gode matematikkunnskaper (særlig innen trigonometri). Landmåleren bør dessuten ha en viss kunnskap om stereoskopi. Landmåleren må kjenne til de atmosfæriske forhold som påvirker målingene, og øvrige feilkilder med de målemetodene som benyttes. Dessuten må landmåleren ha et godt kjennskap til de instrumenter som skal brukes og kunne foreta tilhørende beregninger.
Historisk utvikling (Norge)
I Norge kan begrepet «landmåler» spores tilbake til slutten på 1600-tallet, da det var privatpersoner som foretok kartlegging av områder etter oppdrag fra private, eller offentlige myndigheter. Fra 1719 ble det dessuten opprettet stillinger som amtskonduktør i hvert enkelt amt. Disse stillingene skulle rydde opp i grensetvister utover landet. I bykommunene ble det opprettet egne, tilsvarende stillinger som stadskonduktører. Det er mange pene kart fra denne tiden.
På slutten av 1700-tallet og begynnelsen på 1800-tallet ble det opprettet landmålerstillinger innen forsvaret, og disse konstruerte kart for forsvarets bruk. I perioden 1845 -1865 ble stor deler av landet kartlagt på denne måten i målestokk 1:50000. Disse kartene var imidlertid ikke i vanlig salg. Betegnelsen på disse kartene var «kvartmilskart». Målingene ble som regel foretatt med «målebord» (se foto fra 1880).
«Norges geografiske oppmåling» (senere Statens kartverk) ble etablert i 1773 for å ivareta den nasjonale kartleggingen. Det overordnede grunnlagsnettet i landet, samt kartseriene 1:50000(N50 - M911) og 1:5000 (N5 - økonomisk kartverk) er i dag Statens kartverks ansvarsområde.
Fra slutten av 1800-tallet har landmålere hatt viktige oppgaver ved anleggsarbeider, særlig ved anlegg av jernbane, veibygging (inkludert broer og tunneler) og i forbindelse med gruvedrift.
Etter at plan- og bygningsloven ble innført i 1965, og særlig etter at delingsloven trådte i kraft i 1980, ble det ansatt landmålere i de enkelte kommunene for å forestå kartlegging av eiendomsgrenser.
Måleinstrumenter
De første måleinstrumentene var såkalte «målebord», som besto av en bordplate på et stativ med en enkelt kikkertrør som var festet til en linjal (se foto 1880). Ved å sette målebordet opp over et kjent punkt (fastmerke) ved hjelp av en loddsnor, rette instrumentet mot et annet kjent punkt, og sikte til markerte (ukjente) punkter i terrenget, ble det trukket streker på et ark på målebordet til disse. Når så instrumentet ble flyttet til et nytt kjent punkt, ble de samme ukjente punktene siktet inn, og i krysningspunktet for linjene fikk man markert beliggenheten til de ukjente punktene.
I 1970 ble de første avstandsmålerne basert på infrarød laserstråle introdusert. Disse kunne måle avstander opp til 3 km. med centimeters nøyaktighet, men var svært tunge å håndtere. I 1978 ble de første teodolittene med elektronisk avlesning av vinkler markedsført. Noen få år senere kom de såkalte «totalstasjonene» på markedet, som kombinerte elektronisk avstandsmåling med elektronisk vinkelavlesning samt lagring av data for videre behandling.
Etter 1990 ble det mulig å beregne nøyaktig posisjon på punkter i terrenget med såkalte GPS-mottagere. Prinsippet baserer seg på signaler fra amerikanske (NAVSTAR) og russiske (GLONASS) satellitter. I dag er det vanlig å bruke slike mottagere i kombinasjon med totalstasjoner.
Utdanningstilbud i Norge
I Norge tilbyr Trøndelag høyere yrkesfagskole, studiested Gauldal utdanning i landmåleryrket.
Autorisert eiendomslandmåler
Med matrikkelloven av 2005 ble det innført et krav til autorisasjon for landmålere. Kvalifikasjonskravene til et slikt foretak ble imidlertid ikke avgjort, men i tillegg til oppmålingstekniske krav skulle det også settes omfattende krav til eiendomsrettslige kunnskaper. Kvalifikasjonskravene skulle omtrent tilsvare kravene som var satt til landinspektører i Danmark. Matrikkelloven ble imidlertid endret av Stortinget i 2007, slik at det ikke på det tidspunktet ble innført noen norsk autorisasjon for landmålere. I 2018 ble det vedtatt en ny lovendring der det ble innført en autorisasjonsordning for eiendomslandmålere. Per 2023 fastsetter lovens § 38 at fagdepartementet utsteder landmålerbrev til personer som er